
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 19 

25 Ιανουάριου 2013 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Πράξη 2 της 25 Ιανουάριου 2013 

Σύσταση και συγκρότηση Ομάδας Συντονισμού Έργου 
με την ονομασία «Επιχειρησιακή Συντονιστική Επι¬ 
τροπή» για την υλοποίηση, παρακολούθηση και συ¬ 
ντονισμό των δράσεων της Εθνικής Στρατηγικής για 
τη Διευκόλυνση του Εξωτερικού Εμπορίου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις των άρθρων 15 παρ. 2 εδ.γ και 90 του 
Κώδικα Νομοθεσίας για την Κυβέρνηση και τα Κυβερ¬ 
νητικά Όργανα, ο οποίος κυρώθηκε με το άρθρο πρώτο 
του π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά όργανα» (Α' 98). 

2. Την υπ’ αριθμ. Υ216/2012 απόφαση του Πρωθυπουρ¬ 
γού για τη Σύσταση Μικτής Επιτροπής με την ονο¬ 
μασία «Συντονιστική Επιτροπή Εξωστρέφειας» για τον 
συντονισμό των διεθνών δράσεων της Ελλάδας και τη 
προώθηση της εξωστρέφειας της Ελληνικής Οικονομίας 
(Β' 3190). 

3. Την ανάγκη άμεσης προώθησης και εφαρμογής της 
Εθνικής Στρατηγικής Εξαγωγών που ως στόχο έχει τη 
διεύρυνση της εξαγωγικής βάσης, την προώθηση των 
εξαγωγών και τη διευκόλυνση των διαδικασιών για την 
πραγματοποίησή τους, όπως αυτή έχει αποτυπωθεί και 
περιγράφεται στην Εθνική Στρατηγική και Οδικό Χάρτη 
για τη Διευκόλυνση του Εξωτερικού Εμπορίου. 

4. Το γεγονός ότι από την παρούσα πράξη προκα- 
λείται δαπάνη που θα καλυφθεί από τις πιστώσεις του 
Προϋπολογισμού Δημοσίων Επενδύσεων (ΣΑΕ 19/8) και 
υπολογίζεται κατά ανώτατο όριο σε ποσό δύο εκα¬ 
τομμυρίων πεντακοσίων χιλιάδων ευρώ (€2.500.000,00), 
αποφασίζει: 

Αρθρο 1 

Σύσταση Επιχειρησιακής Συντονιστικής Επιτροπής 

1. Συστήνουμε - Συγκροτούμε Ομάδα ΣυντονισμούΈρ- 
γου με την ονομασία «Επιχειρησιακή Συντονιστική Επι¬ 
τροπή" για την υλοποίηση, παρακολούθηση και συντο¬ 
νισμό των δράσεων της Εθνικής Στρατηγικής σύμφωνα 
με τον Οδικό Χάρτη για τη Διευκόλυνση του Εξωτερικού 


Εμπορίου. Σε αυτόν προβλέπονται δράσεις που θα διευ¬ 
κολύνουν τις διαδικασίες που αφορούν στις εξαγωγές, 
τις εισαγωγές και γενικότερα το διασυνοριακό εμπόριο 
της χώρας. Η στρατηγική αυτή περιλαμβάνει 25 δράσεις 
(19 κύριες και 6 υποστηρικτικές) που εντάσσονται σε 
βραχυπρόθεσμο και μακροπρόθεσμο σχεδίασμά, συνο¬ 
λικής διάρκειας τριάντα έξι (36) μηνών, με δυνατότη¬ 
τα παράτασης. Για το σκοπό αυτό, συνιστάται Ομάδα 
Συντονισμού του Έργου «Διευκόλυνση του Εξωτερικού 
Εμπορίου: Στρατηγική και Οδικός Χάρτης» με την ονο¬ 
μασία «Επιχειρησιακή Συντονιστική Επιτροπή». 

2. Ως μέλη της Επιχειρησιακής Συντονιστικής Επιτρο¬ 
πής ορίζονται οι: 

α. Γρηγόριος Δημητριάδης του Δημητρίου, Ηλεκτρολό¬ 
γος μηχανικός, εκπρόσωπος του Υπουργείου Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων, με ΑΔΤ: ΑΒ733147, ως Συντονιστής, 

β. Παναγιώτης Ζαφειρόπουλος του Ιωάννη, Μηχανικός 
Η/Υ και πληροφορικής, εκπρόσωπος του Υπουργείου 
Οικονομικών, με ΑΔΤ: X 048729, ως Αναπληρωτής Συ¬ 
ντονιστής, 

γ. Σοφία Παπαγιάννη του Σωκράτη, Προϊσταμένη της 
19ης Διεύθυνσης Τελωνειακών Διαδικασιών, με ΑΔΤ: 
ΑΙ122862 ως μέλος, 

δ. Χρήστος - Γεώργιος Σκέρτσος του Βασιλείου, Διευ¬ 
θυντής του Γραφείου Υπουργού Οικονομικών, με ΑΔΤ: 
X 084223, ως μέλος, 

ε. Αντωνία Παπαδοπούλου του Κωνσταντίνου, Γραμ- 
ματέας ΟΕΥ Β', ως εκπρόσωπος του Υπουργείου Εξω¬ 
τερικών, με ΑΔΤ: ΑΗ591463, ως μέλος, 

στ. Ουρανία Παπαγεωργίου του Βλάσιου, Υπάλληλος 
του Τμήματος Καθεστώτων Εξαγωγών και Διαδικασιών 
της Διεύθυνσης Καθεστώτων Εισαγωγών, Εξαγωγών και 
Εμπορικής Άμυνας της Γ Δ Διεθνούς Οικονομικής Πολι¬ 
τικής του Υπουργείου Οικονομικών, με ΑΔΤ: ΑΒ649698, 
ως μέλος, 

ζ. Εμμανουήλ Δανιήλ του Ισιδώρου, Διευθυντής Διοικη¬ 
τικών Υπηρεσιών του Ελληνικού Οργανισμού Εξωτερικού 
Εμπορίου (ΟΠΕ) του Υπουργείου Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων, με 
ΑΔΤ: ΑΚ605363, ως μέλος, 

η. Χρυσούλα Παπαδημητρίου του Γεωργίου, Υπάλλη¬ 
λος του Τμήματος Ποιοτικού Ελέγχου της Διεύθυνσης 
Μεταποίησης Τυποποίησης και Ποιοτικού Ελέγχου του 
Υπουργείου Αγροτικής Ανάπτυξης και Τροφίμων, με 
ΑΔΤ: ΑΕ 035767, ως μέλος, 

θ. Γεώργιος Ξηρογιάννης του Παναγιώτη, Σύμβουλος 
καινοτομίας και εξωστρέφειας του Συνδέσμου Επιχει¬ 
ρήσεων και Βιομηχανιών (ΣΕΒ), με ΑΔΤ: ΑΑ079103, ως 
μέλος, 

ι. Νικόλαος Αρχοντής του Δημητρίου, Οικονομολόγος 
και Σύμβουλος Ερευνών και Επενδύσεων του Πανελλη¬ 
νίου Συνδέσμου Εξαγωγέων (ΠΣΕ), με ΑΔΤ: ΑΕ330006, 
ως μέλος, 

ια. Βασιλική Λούντζη του Σπυρίδωνα, Δικηγόρος και 
Εντεταλμένη σύμβουλος του Συνδέσμου Εξαγωγέων 
Βορείου Ελλάδας (ΣΕΒΕ), με ΑΔΤ: ΑΚ279345, ως μέλος, 
ιβ. Αλκιβιάδης Καλαμπόκης του Φωκίωνα, Πρόεδρος 
του Συνδέσμου Εξαγωγέων Κρήτης (ΣΕΚ), με ΑΔΤ: 
Λ983248, ως μέλος, 

ιγ. Χρήστος Μήτσης του Ελευθερίου, Αντιπρόεδρος 
Λειτουργιών της Ελληνικής Εταιρίας Εορίείίοε (ΕΕΙ_), με 
ΑΔΤ: ΑΒ646681, ως μέλος, 

ιδ. Ανδρέας Βροντάκης του Παντελή, Πρόεδρος του 
Συλλόγου Εκτελωνιστών Πειραιώς - Αθηνών, εκπρό¬ 
σωπος της Ομοσπονδίας Εκτελωνιστών της Ελλάδος 
(ΟΕΤΕ), με ΑΔΤ: ΑΖ127068, ως μέλος. 

Αρθρο 2 

Σύγκληση 

Η Επιτροπή συγκαλείται από το Συντονιστή ή τον Ανα¬ 
πληρωτή του, ο οποίος και καθορίζει τα θέματα προς 
συζήτηση, και συνεδριάζει τακτικά μια φορά ανά δύο (2) 
εβδομάδες και εκτάκτως όποτε χρειαστεί. Ο Συντονι¬ 
στής ή ο Αναπληρωτής του δύναται να προσκαλεί στις 
συνεδριάσεις της Επιτροπής υπηρεσιακούς παράγοντες, 
εκπροσώπους του δημοσίου τομέα, ιδιώτες εμπειρο¬ 
γνώμονες, καθώς και οποιονδήποτε άλλο θεωρηθεί ότι 
θα συμβάλει στη λειτουργία της, όπως εκπροσώπους 
άλλων χωρών και στελέχη της Ευρωπαϊκής Επιτροπής 
ή διεθνών οργανισμών και φορέων. 

Άρθρο 3 
Αρμοδιότητες 

Η Επιτροπή είναι αρμόδια για: 
α. Το συντονισμό των δράσεων που εντάσσονται στην 
Εθνική Στρατηγική και στον Οδικό Χάρτη για τη Διευ¬ 
κόλυνση του Εξωτερικού Εμπορίου. 

β. Τη λεπτομερή ανάλυση του Οδικού Χάρτη του Έρ¬ 
γου και ειδικές δράσεις, σχέδια εργασίας για τον καθο- 
ρισμό/προσαρμογή συγκεκριμένων χρονοδιαγραμμάτων, 
ορόσημων και παραδοτέων. 

γ. Την υποβολή προτάσεων για την αναγκαία διαδικα¬ 
σία, οργανωτικές και νομοθετικές αλλαγές. 

δ. Τη στενή συνεργασία με άλλα ιδρύματα, υπηρεσίες, 
φορείς στο δημόσιο ή ιδιωτικό τομέα, και διαβούλευση 
με τους παραγωγικούς και κοινωνικούς φορείς της χώ¬ 
ρας για θέματα διευκόλυνσης του εξωτερικού εμπορίου 
της χώρας. Επίσης, τη συνεχή συνεργασία με διεθνείς 
εμπειρογνώμονες (Ευρωπαϊκή Επιτροπή, Οικονομική Επι¬ 
τροπή για την Ευρώπη των Ηνωμένων Εθνών ΙΙΝΕΟΕ, 
εξωτερικούς συμβούλους, κ.λπ.). 

ε. Τη σύσταση, το συντονισμό, την επίβλεψη και τη 
διάλυση Ομάδων Εργασίας (μόνιμων ή εκτάκτων) για 
την υποστήριξη των δράσεων του Οδικού Χάρτη. Συ¬ 
γκεκριμένα, η Επιτροπή μπορεί με απόφασή της να 
συνιστά υποστηρικτικές Ομάδες Εργασίας, με μόνιμο 
ή μη χαρακτήρα, σε βασικούς τομείς τεχνογνωσίας, 
προσδιορίζοντας το ακριβές αντικείμενο εργασίας, το 


χρονοδιάγραμμα, τα ορόσημα και τα παραδοτέα. Η Επι¬ 
τροπή ορίζει τον τρόπο οργάνωσης και λειτουργίας των 
υποστηρικτικών ομάδων εργασίας, καθορίζει τους στό¬ 
χους της και εγκρίνει τα παραδοτέα τους. Η Επιτροπή 
ορίζει μέλη της για την παρακολούθηση, τον έλεγχο και 
την επίβλεψη των ομάδων εργασίας. Σε συνεργασία με 
τον ιδιωτικό τομέα και άλλες Δημόσιες Υπηρεσίες ορίζει 
μέλη (και αναπληρωτές, όποτε κρίνεται αναγκαίο), όπως 
και τους επικεφαλής για κάθε ομάδα εργασίας. Τα μέλη 
των ομάδων εργασίας που προέρχονται από το στενό 
ή τον ευρύτερο δημόσιο τομέα μπορούν να απασχο¬ 
ληθούν είτε πλήρως και αποκλειστικώς, είτε μερικώς, 
ανάλογα με την απόφαση της Επιτροπής. 

στ. Την υποβολή εισήγησης προς τη Συντονιστική Επι¬ 
τροπή Εξωστρέφειας για βελτιώσεις, λειτουργικές και 
οργανωτικές αναδιαρθρώσεις φορέων και Υπηρεσιών 
που ανήκουν στο στενό και στον ευρύτερο δημόσιο 
τομέα ή ελέγχονται από το Δημόσιο, περιλαμβανομέ- 
νων και των Υπουργείων, με σκοπό την πλέον αποτε¬ 
λεσματική και σύμφωνα με τα χρονοδιαγράμματα του 
Οδικού Χάρτη προώθηση της εφαρμογής και βελτίωση 
της υλοποίησης της εθνικής στρατηγικής εξαγωγών. 

ζ. Τη λεπτομερή εξειδίκευση του Οδικού Χάρτη και 
των επιμέρους δράσεων, καθώς και τη διαμόρφωση 
προτάσεων προς τη Συντονιστική Επιτροπή Εξωστρέ- 
φειας για την λήψη αποφάσεων αναπροσαρμογής δρά¬ 
σεων, χρονοδιαγραμμάτων, ορόσημων, και παραδοτέων, 
όταν αυτό κρίνεται απαραίτητο. 

η. Τη διασφάλιση της εναρμόνισης ή και της ενσωμά¬ 
τωσης στη στρατηγική των πιθανών δράσεων άλλων 
φορέων με το ίδιο αντικείμενο. Γ ια το σκοπό αυτό, η 
Επιτροπή παρακολουθεί και ενημερώνεται για τις δρά¬ 
σεις και τα έργα των φορέων του στενού και ευρύ¬ 
τερου δημοσίου τομέα, ιδίως σε επίπεδο σχεδιασμού, 
επισημαίνει τυχόν αποκλίσεις από τις κατευθύνσεις, 
προτείνει διαρθρωτικές παρεμβάσεις και ενημερώνει 
τους οικείους φορείς για τις συνέπειες των αποκλίσεων. 

θ. Την παροχή ενημέρωσης ανά τρίμηνο προς τη 
Συντονιστική Επιτροπή Εξωστρέφειας για την εξέλιξη 
των δράσεων με την υποβολή έκθεσης, επισημαίνοντας 
τυχόν αποκλίσεις και προτείνοντας διαρθρωτικές πα¬ 
ρεμβάσεις όπου θεωρεί ότι αυτό είναι απαραίτητο για 
την ταχύτερη και αποτελεσματικότερη υλοποίηση του 
Οδικού Χάρτη. 

Άρθρο 4 

Λήψη αποφάσεων 

Η Επιτροπή λαμβάνει αποφάσεις κατά κανόνα με ομο¬ 
φωνία στο πλαίσιο οοπεοπευε (συναίνεσης). Σε εξαιρε¬ 
τικές περιπτώσεις που η επίτευξη ομοφωνίας μεταξύ 
των μελών της Επιτροπής δεν καθίσταται δυνατή, η 
απόφαση δύναται να ληφθεί κατά πλειοψηφία, με την 
ψήφο του Συντονιστή να υπερισχύει σε περίπτωση ισο- 
ψηφίας ή να παραπέμπεται με υπόδειξη του Συντονιστή 
στη Συντονιστική Επιτροπή Εξωστρέφειας. 

Αρθρο 5 

Υποχρεώσεις Φορέων και Υπηρεσιών του Δημοσίου 

Όλες οι υπηρεσίες και οι φορείς του δημόσιου τομέα 
οφείλουν: 

α. Να συνεργάζονται με την Επιτροπή για τη δια¬ 
μόρφωση, προώθηση και υλοποίηση των εισηγήσεων, 
προτάσεων και αποφάσεών της. 

β. Να ενημερώνουν την Επιτροπή για την πορεία υλο¬ 
ποίησης των αποφάσεών της. 

γ. Να παρέχουν έγκαιρα και κατά απόλυτη προτεραι¬ 
ότητα σ' αυτήν, καθώς και στις υποστηρικτικές ομάδες 
εργασίας τις οποίες συνιστά, σύμφωνα με το άρθρο 2 
της παρούσας, τις αναγκαίες πληροφορίες και στοι¬ 
χεία, καθώς και κάθε διευκόλυνση και συνδρομή για 
το έργο της. 

Άρθρο 6 

Χρηματοδότηση δράσεων 

Οι δράσεις της Επιτροπής μπορεί να χρηματοδοτού¬ 
νται από εθνικούς πόρους, από συγχρηματοδοτούμενα 
επιχειρησιακά προγράμματα και από αμιγείς κοινοτι¬ 
κούς πόρους. 

Τα μέλη της Επιτροπής δεν λαμβάνουν καμία επιπρό¬ 
σθετη αμοιβή ή αποζημίωση. 

Άρθρο 7 

Ομάδα Επιχειρησιακής Υποστήριξης 

1. Η τεχνική υποστήριξη της Επιτροπής και τουΈργου 
ανατίθεται σε ειδική Ομάδα Επιχειρησιακής Υποστή¬ 
ριξης· 

2. Η Ομάδα Επιχειρησιακής Υποστήριξης: 

α. Άαμβάνει εντολές και ενημερώνει την Επιτροπή , 
η οποία και ορίζει τη λειτουργία και τον τρόπο οργά¬ 
νωσής της. 

β. Αποτελείται από πέντε (5) υπευθύνους επιτελικής 
παρακολούθησης (ργο]θοΙ ιτιαπαρθΓ), ένα νομικό, έναν 
ειδικό σε θέματα τεχνολογίας πληροφορικής και επι¬ 
κοινωνιών, και τρία (3) άτομα για γραμματειακή υπο¬ 
στήριξη. Τα στελέχη που την απαρτίζουν πρέπει να 


απασχολούνται με οποιαδήποτε σχέση στον στενό ή 
τον ευρύτερο δημόσιο τομέα και θα παρέχουν τις υπη¬ 
ρεσίες τους στην Ομάδα, με πλήρη ή μερική απασχό¬ 
ληση, κατόπιν σχετικού αιτήματος του Συντονιστή προς 
τον προϊστάμενό τους. 

γ. Δύναται να συνεργάζεται με εξωτερικούς συνεργά¬ 
τες που θα συμβάλουν στο έργο της. 

δ. Τα μέλη της ορίζονται και αντικαθίστανται μόνο με 
απόφαση της Επιτροπής. 

ε. Τα μέλη της δεν λαμβάνουν καμία επιπρόσθετη 
αμοιβή ή αποζημίωση. 

Άρθρο 8 

Θητεία Επιτροπής και Ομάδας 
Επιχειρησιακής Υποστήριξης 

Η διάρκεια της Επιτροπής και της Ομάδας Επιχειρησι¬ 
ακής Υποστήριξης, όπως και η θητεία των μελών τους, 
ακολουθεί τη διάρκεια τουΈργου. 

Άρθρο 9 
Έναρξη ισχύος 

Η ισχύς της πράξης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2013 

Ο ΠΡΩΘΥΠΟΥΡΓΟΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γ ενικός Γ ραμματέας της Κυβέρνησης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 ί 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1·9τ) 


Ηλεκτρονική Διεύθυνση: Η11ρ://νννννν.β1.9ΐ' - β-παϊΙ: ννβόπΐ35ΐβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΓ0ΔΙΪΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































